b'\n_START_ARTICLE_\nAnica in zaj\xc4\x8dek\n_START_SECTION_\nKratek povzetek\n_START_PARAGRAPH_\nAnica Pivnik je \xc5\xa1estletna deklica, ki si nadvse \xc5\xbeeli za svojega hi\xc5\xa1nega ljubljenca zajca. Mamo uspe prepri\xc4\x8dati v nakup zajca. Poimenuje ga Puhi._NEWLINE_Puhi kmalu zboli in zato ga odpeljejo k veterinarju. Slednji dru\xc5\xbeini pove, da ima Puhi nevarno in nalezljivo zaj\xc4\x8djo bolezen. Anica kljub dejstvu, da je le malo mo\xc5\xbenosti, da Puhi okreva, vnovi\xc4\x8d prepri\xc4\x8da mamo in tako se odlo\xc4\x8dijo za zdravljenje. Vendar pa zajec \xc5\xbee naslednji dan pogine. Anico smrt njenega ljubljenca mo\xc4\x8dno potre._NEWLINE_Naslednji dan, na poti iz \xc5\xa1ole Anica pripoveduje Jakobu o tem, kako jo nih\xc4\x8de ne razume. V trenutku se Anica spomni, da je Jakob do\xc5\xbeivel \xc5\xa1e huj\xc5\xa1o izgubo, saj mu je umrla mama._NEWLINE_Na bo\xc5\xbei\xc4\x8dni ve\xc4\x8der se Anica zopet u\xc5\xbealosti zaradi izgube Puhija, zato mu napi\xc5\xa1e pismo. U\xc4\x8diteljica v \xc5\xa1oli to pismo pohvali, kasneje pa ga objavijo tudi v \xc5\xa1olskem \xc4\x8dasopisu. Anica ugotovi, da je imela mama prav, saj je iz dneva v dan manj \xc5\xbealostna, prepri\xc4\x8dana pa je, da ne bo Puhija nikoli pozabila.\n_START_SECTION_\nAnica\n_START_PARAGRAPH_\nGlavna knji\xc5\xbeevna oseba pripovedi je Anica Pivnik. Stara je osem let in hodi v drugi razred. Je zelo navihana deklica, ki s svojimi domiselnimi izjavami ve\xc4\x8dkrat presene\xc4\x8da. Je iznajdljiva, ve namre\xc4\x8d kako mora reagirati v dolo\xc4\x8deni situaciji, da jo bo obrnila sebi v prid._NEWLINE_\xc5\xbdivi skupaj z o\xc4\x8detom, mamo in sestro Mojco. S slednjo se pogosto prereka, saj je le-ta starej\xc5\xa1a od nje in mi\xc5\xa1ljenja, da ima vedno prav. Anica ji kljub ob\xc4\x8dasnim prepirom dovoli, da pestuje Puhija, saj ji daje to po\xc4\x8detje ob\xc4\x8dutek dobrosr\xc4\x8dnosti in plemenitosti._NEWLINE_Najbolje pa se Anica razume s svojim, leto mlaj\xc5\xa1im, prijateljem Jakobom. Z njim se tudi pogovarja, zaupa mu svoje ob\xc4\x8dutke ob izgubi. Anica se s \xc4\x8dasom sprijazni s smrtjo Puhija. Zaveda se, da se ga bo vedno spominjala.\n_START_SECTION_\nAnaliza\n_START_PARAGRAPH_\nAnica in zaj\xc4\x8dek je mladinska realisti\xc4\x8dna pripoved, ki govori o izgubi hi\xc5\xa1nega ljubljenca in sprejemanju izgube. Avtorica v delu, preko smrti hi\xc5\xa1nega ljubljenca predstavi glavne faze \xc5\xbealovanja, kot so nesprejemanje izgube, \xc5\xbealovanje ob izgubi ter resignacija. Takoj po tem, ko Puhi umre, se Anica z izgubo ne more sprijazniti. Je \xc5\xa1e otrok, zato je taka izguba zanjo \xc5\xa1e bolj pretresljiva in nesprejemljiva. Vsako tola\xc5\xbebo s strani star\xc5\xa1ev dojema kot nesmiselno in celo absurdno. Anica svoje ob\xc4\x8dutke nato zaupa prijatelju Jakobu. Med pogovorom zopet zasledimo motiv smrti, ki govori o izgubi bli\xc5\xbenje osebe, Jakobove mame. Zgodba se odvija v zimskem \xc4\x8dasu. Avtorica dogajalni \xc4\x8das pove\xc5\xbee z glavno tematiko v delu, saj zima sibmolizira smrt._NEWLINE_Avtorica otrokom sporo\xc4\x8da, da je \xc5\xbeivljenje minljivo in da oseba vedno \xc5\xbeivi v na\xc5\xa1em spominu._NEWLINE_Dogajalni prostor: ve\xc4\x8dinoma Ani\xc4\x8din dom, tudi trgovina z \xc5\xbeivalmi, pri veterinarju, \xc5\xa1ola in pot iz \xc5\xa1ole_NEWLINE_Dogajalni \xc4\x8das: zima_NEWLINE_Zasnova zgodbe je nakup hi\xc5\xa1nega ljubljen\xc4\x8dka, zajca Puhija._NEWLINE_Zaplet pripovedi je nevarna zaj\xc4\x8dja bolezen, obisk pri veterinarju._NEWLINE_Vrh predstavlja nenadna smrt Puhija._NEWLINE_Razplet zgodbe je pogovor z Jakobom o Puhiju in smrti Jakobove mame, o njegovih ob\xc4\x8dutkih, ki so bili takrat prisotni._NEWLINE_Razsnova pa je Ani\xc4\x8dino pismo zajcu, ki ga tudi objavijo v \xc5\xa1olskem \xc4\x8dasopisu ter Ani\xc4\x8dina zagotovitev, da Puhija ne bo mogla nikoli pozabiti.'